CELEX: 32014R0190
Language: hr
Date: 2014-02-24 00:00:00
Title: Provedbena uredba Vijeća (EU) br. 190/2014 od 24. veljače 2014. o izmjeni Provedbene uredbe (EU) br. 461/2013 o uvođenju konačne kompenzacijske pristojbe na uvoz određenog polietilen tereftalata (PET) podrijetlom iz Indije slijedom revizije nakon isteka mjere na temelju članka 18. Uredbe (EZ) br. 597/2009

28.2.2014   
            
            
               HR
            
            
               Službeni list Europske unije
            
            
               L 59/5
            
         
      PROVEDBENA UREDBA VIJEĆA (EU) br. 190/2014
   od 24. veljače 2014.
   o izmjeni Provedbene uredbe (EU) br. 461/2013 o uvođenju konačne kompenzacijske pristojbe na uvoz određenog polietilen tereftalata (PET) podrijetlom iz Indije slijedom revizije nakon isteka mjere na temelju članka 18. Uredbe (EZ) br. 597/2009
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 597/2009 od 11. lipnja 2009. o zaštiti od subvencioniranog uvoza iz zemalja koje nisu članice Europske zajednice (1) („Osnovna uredba”), a posebno njezin članak 13.,
   uzimajući u obzir prijedlog Europske komisije nakon savjetovanja sa Savjetodavnim odborom,
   budući da:
   A.   PRETHODNI POSTUPAK
   
   
               (1)
            
            
               Uredbom (EZ) br. 2603/2000 (2) Vijeće je uvelo kompenzacijske mjere na uvoz polietilen tereftalata („PET”) podrijetlom iz Indije. Slijedom revizije nakon isteka mjere te su mjere zadnji put zadržane Provedbenom uredbom Vijeća (EU) br. 461/2013 (3).
            
         
               (2)
            
            
               Uredbom (EZ) br. 2604/2000 (4) Vijeće je uvelo antidampinške mjere na uvoz PET-a podrijetlom iz Indije. Slijedom revizije nakon isteka mjere te su mjere zadnji put zadržane Uredbom Vijeća (EZ) br. 192/2007 (5). Komisija je 24. veljače 2012. pokrenula naknadnu reviziju nakon isteka mjere. Vijeće je Provedbenom odlukom 2013/226/EU (6) odbacilo Komisijin prijedlog Provedbene uredbe Vijeća o zadržavanju antidampinške pristojbe na uvoz PET-a podrijetlom, među ostalim, iz Indije te su stoga antidampinške mjere istekle.
            
         
               (3)
            
            
               Komisija je 2000. Odlukom 2000/745/EZ (7) prihvatila preuzete obveze u pogledu cijene koje su u vezi s antidampinškim i antisubvencijskim postupcima ponudila, među ostalima, indijska trgovačka društva Pearl Engineering Polymers Limited („Pearl”) i Reliance Industries Limited („Reliance”). Komisija je 2005. Odlukom 2005/697/EZ (8) prihvatila preuzetu obvezu indijskoga trgovačkog društva South ASEAN Petrochem Limited koje je kao rezultat spajanja promijenilo ime u Dhunseri Petrochem & Tea Limited („Dhunseri”) (9).
            
         B.   POVLAČENJE PREUZETIH OBVEZA I IZMJENA PROVEDBENE UREDBE (EU) br. 461/2013
   
   
               (4)
            
            
               Komisija je Provedbenom odlukom 2014/109/EU (10) povukla prihvaćanje preuzetih obveza koje su ponudila tri indijska trgovačka društva: Dhunseri, Reliance i Pearl. Stoga bi članak 1. stavak 4. i članak 2. Provedbene uredbe (EU) br. 461/2013 zajedno s Prilogom toj Uredbi trebalo staviti izvan snage. S tim u skladu trebalo bi na uvoz PET-a koji su proizvela trgovačka društva Dhunseri, Reliance i Pearl (dodatna oznaka TARIC A585 za Dhunseri, dodatna oznaka TARIC A181 za Reliance i dodatna oznaka TARIC A182 za Pearl) primjenjivati konačne kompenzacijske pristojbe uvedene člankom 1. stavkom 2. Provedbene uredbe (EU) br. 461/2013,
            
         DONIJELO JE OVU UREDBU:
   Članak 1.
   1.   Članak 1. stavak 4. i članak 2. Provedbene uredbe (EU) br. 461/2013 te Prilog toj Uredbi stavljaju se izvan snage.
   2.   Članak 1. stavak 5. Provedbene uredbe (EU) br. 461/2013 postaje članak 1. stavak 4.
   3.   Članak 3. Provedbene uredbe (EU) br. 461/2013 postaje članak 2.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. veljače 2014.
      
         
            Za Vijeće
         
         
            Predsjednik
         
         K. ARVANITOPOULOS
         
      
   
   
      (1)  SL L 188, 18.7.2009., str. 93.
   
      (2)  Uredba Vijeća (EZ) br. 2603/2000 od 27. studenoga 2000. o uvođenju konačne kompenzacijske pristojbe i konačnom ubiranju privremene pristojbe uvedene na uvoz određenog polietilen tereftalata podrijetlom iz Indije, Malezije i Tajlanda i obustavi antisubvencijskog postupka u vezi s uvozom određenog polietilen tereftalata podrijetlom iz Indonezije, Republike Koreje i Tajvana (SL L 301, 30.11.2000., str. 1.).
   
      (3)  Provedbena uredba Vijeća (EU) br. 461/2013 od 21. svibnja 2013. o uvođenju konačne kompenzacijske pristojbe na uvoz određenog polietilen tereftalata (PET) podrijetlom iz Indije slijedom revizije nakon isteka mjere na temelju članka 18. Uredbe (EZ) br. 597/2009 (SL L 137, 23.5.2013., str. 1.).
   
      (4)  Uredba Vijeća (EZ) br. 2604/2000 od 27. studenoga 2000. o uvođenju konačne antidampinške pristojbe i konačnom ubiranju privremene pristojbe uvedene na uvoz određenog polietilen tereftalata podrijetlom iz Indije, Indonezije, Malezije, Republike Koreje, Tajvana i Tajlanda (SL L 301, 30.11.2000., str. 21.).
   
      (5)  Uredba Vijeća (EZ) br. 192/2007 od 22. veljače 2007. o uvođenju konačne antidampinške pristojbe na uvoz određenog polietilen tereftalata podrijetlom iz Indije, Indonezije, Malezije, Republike Koreje, Tajlanda i Tajvana nakon revizije nakon isteka mjere i parcijalne privremene revizije prema članku 11. stavcima 2. i 3. Uredbe (EZ) br. 384/96 (SL L 59, 27.2.2007., str. 1.).
   
      (6)  Provedbena odluka Vijeća 2013/226/EU od 21. svibnja 2013. o odbijanju prijedloga Provedbene odluke Vijeća o uvođenju konačne antidampinške pristojbe na uvoz određenog polietilen tereftalata podrijetlom iz Indije, Tajvana i Tajlanda slijedom revizije nakon isteka mjere na temelju članka 11. stavku 2. Uredbe (EZ) br. 1225/2009 te o obustavi postupka revizije nakon isteka mjere u vezi s uvozom određenog polietilen tereftalata podrijetlom iz Indonezije i Malezije, u mjeri u kojoj bi prijedlog uveo konačnu antidampinšku pristojbu na uvoz određenog polietilen tereftalata podrijetlom iz Indije, Tajvana i Tajlanda (SL L 136, 23.5.2013., str. 12.).
   
      (7)  Odluka Komisije 2000/745/EZ od 29. studenoga 2000. o preuzimanju obveza vezano uz antidampinške i antisubvencijske postupke u vezi s uvozom određenog polietilen tereftalata (PET-a) podrijetlom iz Indije, Indonezije, Malezije, Republike Koreje, Tajvana i Tajlanda (SL L 301, 30.11.2000., str. 88.).
   
      (8)  Odluka Komisije 2005/697/EZ od 12. rujna 2005. o izmjeni Odluke 2000/745/EZ o prihvaćanju preuzimanja obveze ponuđenog u vezi s antidampinškim i antisubvencijskim postupcima u vezi s uvozom polietilen tereftalata (PET) podrijetlom, među ostalim, iz Indije (SL L 266, 11.10.2005., str. 62.).
   
      (9)  Obavijest o kompenzacijskim mjerama koje su na snazi u pogledu uvoza u Uniju određenog polietilen tereftalata podrijetlom iz Indije: promjena naziva poduzeća koje podliježe individualnoj kompenzacijskog pristojbi (SL C 335, 11.12.2010., str. 7.).
   
      (10)  Provedbena odluka Komisije 2014/109/EU od 4. veljače 2014. o stavljanju izvan snage Odluke 2000/745/EZ o preuzimanju obveza vezano uz antidampinške i antisubvencijske postupke u vezi s uvozom određenog polietilen tereftalata (PET) podrijetlom, među ostalim zemljama, iz Indije (vidjeti str. 35. ovoga Službenog lista).